**O.V.S. – Prenájom telocvične – Stredná odborná škola remesiel a služieb**

**Okružná 761/25, Poprad**

**I. Identifikácia vyhlasovateľa O.V.S.**

**Vyhlasovateľ obchodnej verejnej súťaže - správca majetku:**

Názov: Stredná odborná škola remesiel a služieb

Sídlo: Okružná 761/25, 058 01 Poprad

IČO: 42077133

DIČ: 2022437131

IČ DPH: SK2022437131

Štatutárny orgán: Mgr. Vasil Kuzmiak, riaditeľ

Kontaktná osoba: Ing. Veronika Lalíková, odborný referent

Kontakt: +421 527 721 876

**II. Podmienky obchodnej verejnej súťaže**

**a) Predmet zmluvy:**

Nájom časti nehnuteľného majetku vo vlastníctve PSK v správe vyhlasovateľa, zapísaného na liste vlastníctva č. 4717 v katastrálnom území Poprad, budova súpisné číslo 778 na pozemku registra KN C parcela č. 1214, a to:

- nebytový priestor – telocvičňa o rozlohe 223,2 m2 nachádzajúca sa v prízemnej budove Strednej odbornej školy remesiel a služieb na ul. Okružnej 778 v Poprade. K telocvični sa zároveň poskytujú šatne, sociálne zariadenie a sprchy o výmere 36 m².

Priestory sú určené na prenájom v určenom čase:

- v pondelok od 20:30 – 21:30 hod..

**b) Účastník zmluvného vzťahu – nájomca:**

Podľa § 9a ods. 12 zák. č. 446/2001 Z.z. o majetku vyšších územných celkov v znení neskorších predpisov v spojení s § 2, ods. 1,3 zákona č. 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov záujemca, ktorý nie je subjektom verejnej správy a ktorý má povinnosť zapisovať sa do registra partnerov verejného sektora, môže byť nadobúdateľom majetku vyššieho územného celku, práv k majetku alebo iných majetkových práv, ktorých všeobecná hodnota úhrnne prevyšuje sumu 100 000,- € len vtedy, **ak je zapísaný** **v registri partnerov verejného sektora** podľa z. č. 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov.

**c)** Podmienka podľa bodu II b), t.j. povinnosť byť zapísaný v registri partnerov verejného sektora musí byť splnená najneskôr ku dňu podania návrhu.

**III. Zásady ostatného obsahu zamýšľanej nájomnej zmluvy, na ktorých vyhlasovateľ trvá:**

* **minimálna cena nájmu** (bez platieb za energie a služby spojené s nájmom): **4,00 €/hod.**
* k cene nájmu budú fakturované platby za energie a služby spojené s nájmom, ktoré určí prenajímateľ
* **dohodnutý účel využitia**: rekreačné športovanie kolektívov a jednotlivcov
* **doba nájmu**: neurčitá
* nájomné a služby spojené s nájmom (platby za elektrickú energiu, vodné a stočné, plyn a pod.) budú fakturované štvrťročne dopredu
* nájomca je oprávnený zvýšiť ročné nájomné o mieru inflácie jednostranne v súlade s platnými Zásadami hospodárenia a nakladania s majetkom PSK formou písomného oznámenia nájomcovi tak, že celková výška nájomného platná k 31.12. bežného roka sa prenásobí koeficientom miery inflácie, ktorú zverejní Štatistický úrad Slovenskej republiky za predchádzajúci rok
* nájomca zodpovedá za všetky škody, ktoré vznikli počas doby jeho prenájmu a ktoré sú nad rozsah zodpovedajúci bežnému opotrebovaniu

**IV. Ďalšie podmienky obchodnej verejnej súťaže**

1. Návrh je potrebné doručiť poštou alebo podať osobne na sekretariát vyhlasovateľa v termíne **do 31.07.2019 do 14:00 hod.** v zapečatenej obálke s výrazným označením:

**„Prenájom telocvičňa – neotvárať!“**

„ Identifikácia záujemcu podľa výpisu z obchodného registra, resp. živnostenského registra v prípade, že účastníkom je fyzická osoba – podnikateľ, IČO, adresa.“

**na adresu:**

**Stredná odborná škola remesiel a služieb**

**Okružná 761/25**

**058 01 Poprad**

Rozhodujúci je dátum a čas prijatia ponuky na prezentačnej pečiatke vyhlasovateľa súťaže.

2. Návrh musí obsahovať:

a) **predmet nájmu**

**b) cenovú ponuku - navrhovaná cena musí byť uvedená v € za 1 hod.,**

c) **dobu nájmu,**

d) **účel nájmu,**

e) **presnú identifikáciu záujemcu** (podľa výpisu z obchodného registra, resp. živnostenského registra v prípade, že je účastníkom fyzická osoba – podnikateľ), takto:

* **nájomca – fyzická osoba** (titul, meno a priezvisko, rodné priezvisko, dátum narodenia, miesto trvalého pobytu, prípadne bankové spojenie – číslo účtu) alebo
* **nájomca – fyzická osoba** zapísaná v živnostenskom registri – obchodné meno, sídlo, IČO, bankové spojenie – číslo účtu, zastúpená – titul, meno a priezvisko, miesto trvalého pobytu, zapísaný v živnostenskom registri č.: ..... alebo
* **nájomca – právnická osoba** – obchodné meno a sídlo, IČO, bankové spojenie – číslo účtu, štatutárny orgán – podľa výpisu z Obchodného registra, resp. iného registra potvrdzujúceho právnu subjektivitu záujemcu, údaj o registrácií – napr. Obchodný register Okresného súdu......, oddiel...., vložka.... ,

f) **súhlas s podmienkami obchodnej verejnej súťaže**

g) kontaktné údaje oprávnenej osoby záujemcu (telefón, e-mail).

3. Podľa § 6, ods. 6 zákona č. 446/2001 Z. z. o majetku vyšších územných celkov v znení neskorších predpisov, všetky právne úkony spojené s nakladaním s majetkom vyššieho územného celku musia mať písomnú formu, inak sú neplatné. Vyhlasovateľ si vyhradzuje právo v lehote  do 30 dní od vyhodnotenia predložených ponúk, predložený návrh nájomnej zmluvy meniť alebo dopĺňať.

4. Kritériom pri vyhodnotení ponúk bude **najvyššia ponúkaná cena nájmu a súlad s dohodnutým účelom využitia.**

5. Vyhodnotenie obchodnej verejnej súťaže bude písomne oznámené všetkým účastníkom v termíne do 30 dní od vyhodnotenia predložených ponúk.

6. Vyhlasovateľ si v súlade s § 283 Obchodného zákonníka vyhradzuje právo zmeniť už uverejnené podmienky súťaže alebo súťaž zrušiť. V prípade zmeny alebo zrušenia súťaže budú tieto skutočnosti uverejnené spôsobom, akým boli vyhlásené podmienky súťaže.

7. Podmienkou na uzatvorenie nájomnej zmluvy zo strany vyhlasovateľa je, že víťaz O.V.S. je zapísaný v registri partnerov verejného sektora, ak má povinnosť byť v tomto registri zapísaný v zmysle bodu II.

8. Víťazovi obchodnej verejnej súťaže (schválenému komisiou vyhlasovateľa) bude v lehote podľa ods. 5 predložený návrh nájomnej zmluvy a po jeho odsúhlasení bude vyzvaný, aby v určenom termíne podpísal nájomnú zmluvu. Zmluva o nájme nehnuteľného majetku PSK nadobudne účinnosť až po jej schválení predsedom PSK v súlade so Zásadami hospodárenia a nakladania s majetkom PSK v platnom znení.

9. V prípade, že s navrhovateľom víťazného návrhu nebude uzatvorená zmluva v termíne určenom vyhlasovateľom z dôvodov na strane navrhovateľa, môže vyhlasovateľ uzatvoriť zmluvu s účastníkom súťaže, ktorý sa vo vyhodnotení obchodnej verejnej súťaže umiestnil ako ďalší v poradí.

10. V súlade s § 284 Obchodného zákonníka bude do súťaže zahrnutý len ten návrh, ktorého obsah zodpovedá uverejneným podmienkam súťaže.

11. Vyhlasovateľ si v zmysle § 287 ods. 2 Obchodného zákonníka vyhradzuje právo odmietnuť všetky predložené návrhy.

12. Vyhlasovateľ neuhrádza účastníkom žiadne náklady spojené s účasťou v tejto obchodnej verejnej súťaži.

13. Vyhlasovateľ si vyhradzuje právo odmietnuť návrh účastníka súťaže aj v prípade ak je tento dlžníkom vyhlasovateľa, resp. PSK, ako zriaďovateľa vyhlasovateľa a organizácií ním zriadených.

14. Spracovanie osobných údajov je upravené v Zásadách spracúvania osobných údajov fyzických osôb v PSK, ktoré sú zverejnené na web stránke PSK.

**V. Obhliadka majetku**

Obhliadka majetku na mieste bude záujemcom umožnená v čase pred podaním návrhu po telefonickom dohovore s Mgr. Vasilom Kuzmiakom., riaditeľom Strednej odbornej školy remesiel a služieb na telefónnom čísle: +421527721876.